Diari Oficial de la Generalitat Valenciana


Sumari del DOGV 7529, del 20-05-2015 (2015/4529)

Notificació de la proposta de Resolució de 6 de maig de 2015, del director de l'Agència Valenciana del Turisme, de denegació d'ajudes destinades a l'adequació i millora de recursos turístics. Expedient número PAV-5-15 i altres.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7529

Data del DOGV
:   20-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4529


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de la proposta de Resolució de 6 de maig de 2015, del director de l'Agència Valenciana del Turisme, de denegació d'ajudes destinades a l'adequació i millora de recursos turístics. Expedient número PAV-5-15 i altres. [2015/4529]  
Antecedents de fet  
Primer. Per la Resolució de 28 de novembre de 2014, del president de l'Agència Valenciana del Turisme, publicada en el Diari Oficial de la Comunitat Valenciana (núm. 7422) del dia 12 de desembre de 2014, es van convocar les ajudes 2015 de l'Agència Valenciana del Turisme dirigides a les entitats locals de la Comunitat Valenciana. El Programa 1 de l'esmentada Resolució, «Pla per a l'adequació i millora de recursos turístics» està destinat a les ajudes per a adequació i millora de recursos turístics.  
Segon. Amb diferents dates van tindre entrada en l'Agència Valenciana del Turisme diverses sol·licituds d'ajuda acollides a l'esmentat Programa 1, que han donat lloc a la instrucció dels expedients relacionats en el document annex, adjunt a esta proposta de resolució.  
  
Tercer. D'acord amb el que establix l'article 8.4 de la resolució de convocatòria, s'ha reunit la Comissió d'Avaluació d'Ajudes en la sessió de data 29 d'abril de 2015.  
Després de l'aplicació del que disposa la Resolució de 28 de novembre de 2014, per la qual es convoquen estes ajudes, especialment en el seu article 8, la Comissió d'Avaluació ha adoptat, entre d'altres, els acords següents:  
1r. Informar desfavorablement sobre les sol·licituds que han obtingut una puntuació inferior a 4,5 punts i que es relacionen en el document annex d'esta proposta.  
2n. Informar desfavorablement sobre les sol·licituds que es relacionen en el document annex III.b, «Sol·licituds desfavorables», de l'acta de la sessió, les quals es detallen, així mateix, en el document annex d'esta proposta, bé per no correspondre el projecte amb l'objecte o les actuacions subvencionables establides en la convocatòria d'ajudes, bé per ser-ne el cost subvencionable inferior a 3.000 euros.  
3r. Traslladar els acords anteriors al director de l'Agència Valenciana del Turisme, qui, en compliment de l'article 8.7 de la Resolució de 28 de novembre de 2014, per la qual es convoquen estes ajudes, emetrà la corresponent proposta de resolució.  
  
Fonaments de dret  
Primer. La Resolució de 28 de novembre de 2014, del president de l'Agència Valenciana del Turisme per la qual es convoquen les ajudes 2015 de l'Agència Valenciana del Turisme dirigides a les entitats locals de la Comunitat Valenciana, l'Orde 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores, per a la convocatòria i concessió d'ajudes per l'Agència Valenciana del Turisme, la Llei 38/2003, de 17 de novembre, General de Subvencions i el seu reglament, aprovat pel Reial Decret 887/2006, de 21 de juliol, i la resta de normativa d'aplicació.  
  
Segon. La competència per a dictar esta proposta la té el director de l'Agència Valenciana del Turisme, d'acord amb les competències assignades per l'article 9 del Decret 209/2004, de 8 d'octubre del Consell de la Generalitat, pel qual s'aprova el Reglament de l'Agència Valenciana del Turisme, així com l'article 8.7, de la Resolució de 28 de novembre de 2014, citada en el fonament primer.  
  
Tercer. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, les resolucions administratives de la mateixa naturalesa, especificant-s'hi les persones o altres circumstàncies que individualitzen els efectes de l'acte per a cada interessat.  
  
Quart. L'article 24.4 de la Llei 38/2003, de 17 de novembre, General de Subvencions, establix que haurà de notificar-se la proposta de resolució i concedir un termini de deu dies per a la presentació d'al·legacions.  
Quint. L'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat que els actes administratius siguen objecte de publicació, amb efectes de notificació i així està previst en l'article 9.3 de la Resolució de 28 de novembre de 2014, per la qual es convoquen estes ajudes.  
Vistos els anteriors antecedents de fet i fonaments de dret, es proposa:  
  
I. Denegar la subvenció als sol·licitants de les ajudes corresponents al Programa 1, «Pla per a l'adequació i millora de recursos turístics», de la Resolució de 28 de novembre de 2014, per la qual es regix esta convocatòria, que es detallen en el document annex d'esta proposta, en el qual figuren número d'expedient, sol·licitant, CIF, actuació, pressupost, motiu de denegació i observacions.  
  
II. Publicar esta proposta en el Diari Oficial de la Comunitat Valenciana, amb efectes de notificació, i concedir un termini de deu dies hàbils, comptadors des de l'endemà de la publicació, per a la presentació d'al·legacions i posar de manifest l'expedient als interessats.  
  
  
València, 6 de maig de 2015.- El director de l'Agència Valenciana del Turisme: Sebastián Fernández Miralles.